(দিনাজপুর২৪.কম) বলিউডের দাবাং খ্যাত অভিনেতা সালমান খান আবার দ্বৈত চরিত্রে অভিনয় করতে যাচ্ছেন। তারই ব্লকবাস্টার হিট ছবি ‘কিক’ এর সিক্যুয়েলে দ্বৈত চরিত্রে অভিনয় করবেন তিনি। ইতোমধ্যে সুরাজ বারজাতিয়ার ‘প্রেম রতন ধন পাও’ ছবিতে দ্বৈত চরিত্রে অভিনয় করছেন এই হ্যান্ডসাম হিরো। এবার ‘কিক টু’তে দ্বৈত চরিত্রে অভিনয় করতে যাচ্ছেন তিনি। তাই নিশ্চিতভাবেই এটি তার ভক্তদের জন্য হতে চলেছে দ্বিগুণ আনন্দের ব্যাপার। সম্প্রতি কিকের সিক্যুয়েল বানানোর বিষয়টি নিশ্চিত করেছেন সালমান খান নিজেই। তিনি জানান, এবারও তার সঙ্গে থাকছেন মিস শ্রীলঙ্কান কাম বলিউড অভিনেত্রী জ্যাকুলিন ফার্নান্দেজ। এ ব্যাপারে কথা বলেছেন প্রখ্যাত পরিচালক সাজিদ নাদিয়াদওয়ালার সঙ্গে। সাজিদও এর স্ক্রিপ্ট লিখতে শুরু করেছেন। এই ছবিতে দ্বৈত চরিত্রে অভিনয়ের বিষয়টিও নিশ্চিত করেন সালমান খান। বর্তমানে ‘প্রেম রতন ধন পাও’ ছবির শুটিং নিয়ে ব্যস্ত আছেন খান সাহেব। এরপর ‘সুলতান’ ছবির কাজে হাত দিবেন তিনি। তারপরই ‘কিক ট’ এর শুটিং শুরু করবেন সালমান খান। -ডেস্ক)